पिछले हफ्ते सांसद ऊंटवाल ने राज्य के पूर्व मुख्यमंत्री और कांग्रेस नेता दिग्विजय सिंह पर निशाना साधते हुए कहा था कि वो दिल्ली से आइटम लेकर आए हैं। एक कार्यक्रम के दौरान ऊंटवाल ने दिग्विजय सिंह की पत्नी अमृता सिंह को आइटम कहा था। हालांकि, बीजेपी सांसद ने सीधे तौर पर दिग्विजय सिंह की पत्नी का नाम नहीं लिया था। जब बीजेपी सांसद की इस टिप्पणी की आलोचना होने लगी तब उन्होंने इस पर सफाई दी थी और कहा था कि वो दिग्विजय सिंह की बहुत इज्जत करते हैं और महिलाओं का भी सम्मान करते हैं। उन्होंने तब कहा था कि उनके बयान को मीडिया ने तोड़ मरोड़ कर पेश किया है।